ai4bharat/Pralekha huggingface dataset:
সংসদবিষয়কমন্ত্রক
সংসদের বাজেট অধিবেশন অনির্দিষ্টকালের জন্য মুলতুবি;
উভয় কক্ষে মোট ১৮টি বিল পাশ;
এবারের অধিবেশনে লোকসভায় প্রায় ১১৪ শতাংশ এবং রাজ্যসভায় ৯০ শতাংশ কাজকর্ম হয়েছে
নয়াদিল্লি, ২৫ মার্চ ২০২১
সংসদের বাজেট অধিবেশন আজ অনির্দিষ্টকালের জন্য মুলতুবি হয়ে গেছে। গত ২৯ ফেব্রুয়ারি অধিবেশনের সূচনা হয়েছিল। এই সময়ের মধ্যে রাজ্যসভা ১২ ফেব্রুয়ারি ও লোকসভা ১৩ ফেব্রুয়ারি অবকাশের দরুণ মুলতুবি ঘোষণা করা হয়। এরপর, গত ৮ মার্চ বিভাগীয় স্থায়ী কমিটিগুলির অনুদান সংক্রান্ত দাবি-দাওয়া খতিয়ে দেখার জন্য অধিবেশন পুনরায় শুরু হয়।
এবারের বাজেট অধিবেশন সম্পর্কে সংসদ বিষয়ক মন্ত্রী শ্রী প্রহ্লাদ যোশী বলেছেন, লোকসভার ২৪বার এবং রাজ্যসভায় ২৩বার অধিবেশন বসেছে। অধিবেশনের প্রথম পর্বে লোকসভায় ১২বার এবং রাজ্যসভায় ১১ বার অধিবেশন বসে। অধিবেশনের দ্বিতীয় পর্বে লোকসভা ও রাজ্যসভায় ১২ বার করে অধিবেশন বসে।
বাজেট অধিবেশনের সময়সীমা আগামী ৮ এপ্রিল পর্যন্ত চলার কথা থাকলেও কয়েকটি রাজ্য/কেন্দ্রশাসিত অঞ্চলে নির্বাচন প্রক্রিয়ায় অংশগ্রহণের জন্য উভয় সভায় রাজনৈতিক দলগুলির সদস্যদের দাবির প্রেক্ষিতে অধিবেশনের মেয়াদ কমিয়ে আনা হয়েছে।
চলতি বছরের প্রথম অধিবেশন গত ২৯ জানুয়ারি সংসদের উভয় কক্ষে রাষ্ট্রপতির অভিভাষণের মধ্য দিয়ে শুরু হয়। লোকসভায় রাষ্ট্রপতির অভিভাষণের প্রেক্ষিতে ধন্যবাদ সূচক প্রস্তাব পেশ করেন শ্রীমতী লকেট চ্যাটার্জী। রাজ্যসভায় ধন্যবাদ সূচক প্রস্তাব পেশ করেন শ্রী ভুবনেশ্বর কলিতা। অধিবেশনের প্রথম পর্বেই উভয় কক্ষে রাষ্ট্রপতির অভিভাষণের প্রক্ষিতে ধন্যবাদ সূচক প্রস্তাব নিয়ে আলোচনার পর তা গৃহীত হয়।
২০২১-২২ সালের কেন্দ্রীয় বাজেট পেশ করা হয় গত ১ ফেব্রুয়ারি। অধিবেশনের প্রথম পর্বেই বাজেট নিয়ে উভয় কক্ষেই প্রাথমিক আলাপ-আলোচনা হয়েছে। বাজেট প্রস্তাব নিয়ে লোকসভায় পূর্ব-নির্ধারিত ১০ ঘণ্টার পরিবর্তে ১৪ ঘণ্টা ৪৪ মিনিট এবং রাজ্যসভায় ১০ ঘণ্টার পরিবর্তে ১০ ঘণ্টা ৫৬ মিনিট ধরেদ আলোচনা হয়। লোকসভায় রেল, শিক্ষা, স্বাস্থ্য ও পরিবার কল্যাণ মন্ত্রকের অনুদান সংক্রান্ত দাবি-দাওয়া নিয়ে আলোচনার পর তা পৃথক পৃথকভাবেই গৃহীত হয়েছে। এরপর, বিভিন্ন মন্ত্রক ও দপ্তরের অনুদান সংক্রান্ত দাবি-দাওয়াগুলি নিয়ে ভোটাভুটি চলে ১৭ মার্চ পর্যন্ত। লোকসভায় বিভিন্ন মন্ত্রক ও দপ্তরের ব্যয়-বরাদ্দ সংক্রান্ত বিল পেশ করার পর তা পাশ হয়ে যায়।
লোকসভায় গত ২৩ মার্চ অর্থ বিল ২০২১ পাশ হয়েছে। রাজ্যসভাও বিভিন্ন মন্ত্রক ও দপ্তরের ব্যয়-বরাদ্দ সংক্রান্ত বিল ২৩ মার্চ অনুমোদন করেছে। অর্থ বিল ২০২১-ও অনুমোদিত হয়েছে। এবারের অধিবেশনে সংসদের উভয় কক্ষে মোট ২০টি বিল পেশ করা হয়। এর মধ্যে লোকসভায় ১৭টি এবং রাজ্যসভায় ৩টি বিল ছিল। লোকসভা ১৮টি বিল পাশ করেছে এবং রাজ্যসভায় পাশ হয়েছে ১৯টি বিল। সবমিলিয়ে এবারের অধিবেশনে উভয় কক্ষেই ১৮টি বিল পাশ হয়েছে।
এবারের অধিবেশনে সংসদের উভয় কক্ষে গুরুত্বপূর্ণ যে বিলগুলি পাশ হয়েছে, তার মধ্যে রয়েছে –
• দ্য মাইনস্ অ্যান্ড মিলনারেলস্  অ্যামেন্ডমেন্ট বিল, ২০২১।
• বিমা সংশোধন বিল ২০২১।
• দ্য আর্বিট্রেশন অ্যান্ড কনসিলিয়েশন  বিল, ২০২১।
• দ্য ন্যাশনাল ব্যাঙ্ক ফর ফাইনান্সিং ইনফ্রাস্ট্রাকচার অ্যান্ড ডেভেলপমেন্ট বিল, ২০২১।
• দ্য মেজর পোর্ট অথরিটিজ বিল, ২০২১।
• দ্য মেডিকেল টার্মিনেশন অফ প্রেগন্যান্সি  বিল, ২০২১।
• দ্য কন্সটিটিউশন  অর্ডার  বিল, ২০২১।
• দ্য ন্যাশনাল ক্যাপিটাল টেরিটরি অফ দিল্লি লজ  সেকেন্ড  বিল, ২০২১।
• দ্য গভর্নমেন্ট অফ ন্যাশনাল ক্যাপিটাল টেরিটরি অফ দিল্লি  বিল, ২০২১।
লোকসভায় মহিলাদের ক্ষমতায়ন নিয়ে স্বল্প সময়ে আলোচনা হয়েছে। তবে, এ বিষয়ে কোনও নিষ্পত্তি হয়নি। শ্রী যোশী আরও জানান, এবারের বাজেট অধিবেশনে লোকসভায় প্রায় ১১৪ শতাংশ এবং রাজ্যসভায় ৯০ শতাংশ কাজকর্ম হয়েছে।
প্রধানমন্ত্রীরদপ্তর
প্রধানমন্ত্রীর সঙ্গে জাপানের বিদেশ মন্ত্রীর সাক্ষাৎ
নয়াদিল্লি, ০৭ জানুয়ারি, ২০১৯
জাপানের বিদেশ মন্ত্রী শ্রী তারো কোনো সোমবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সৌজন্য সাক্ষাৎ করেন।
গত অক্টোবর মাসে প্রধানমন্ত্রী শ্রী নরেন্দ্র মোদীর জাপান সফরের পর সাম্প্রতিক মাসগুলিতে যে পদক্ষেপ গ্রহণ করা হয়েছে, শ্রী কোনো সে সম্পর্কে শ্রী মোদীকে অবহিত করেন।
প্রধানমন্ত্রী গত অক্টোবর মাসে সফল জাপান সফরের কথা স্মরণ করে, দু’দেশের মধ্যে বিশেষ কৌশলগত ও বিশ্ব অংশীদারিত্বমূলক সম্পর্ককে আরও নিবিড় করার ব্যাপারে তাঁর দৃঢ় অঙ্গীকারের কথা পুনরায় ব্যক্ত করেন।
প্রধানমন্ত্রী বলেন, এ বছরের শেষ দিকে জাপানের সঙ্গে পরবর্তী পর্যায়ের বার্ষিক শীর্ষ বৈঠকের ব্যাপারে ভারত অত্যন্ত আশাবাদী।
CG/BD/SB
(Visitor Counter : 88
তথ্যওসম্প্রচারমন্ত্রক
সহযোগিতামূলক লেখার গুণগ্রাহী মেঘনা গুলজার
গোয়া, ২৪ নভেম্বর, ২০১৯
চলচ্চিত্র নির্মাতা শ্রীমতী মেঘনা গুলজার, চিত্রনাট্যকার শ্রীমতী জুহি চতুর্বেদী, শ্রীমতী পূজা লাধা সুর্তি, চলচ্চিত্র গ্রহণের সঙ্গে যুক্ত শ্রীমতী মধুরা পালিত এবং বিশিষ্ট কলাম-লেখিকা শ্রীমতী সুমেধা ভার্মা ওঝা চলচ্চিত্র নির্মাণের প্রক্রিয়া এবং সূক্ষ্মাতিসূক্ষ্ম বিষয়গুলি সম্পর্কে নিজেদের বক্তব্য পেশ করলেন গোয়ায় আয়োজিত আন্তর্জাতিক চলচ্চিত্র উৎসবের এক আলাপচারিতায়। রবিবার এই কথোপকথনটি পরিচালনা করেন চলচ্চিত্র সাংবাদিক এবং সমালোচক শ্রীমতী মধুরিতা মুখার্জি।
‘ভিকি ডোনার’, ‘পিকু’ এবং ‘অক্টোবর’ ছায়াছবির চিত্রনাট্যকার শ্রীমতী জুহি চতুর্বেদী বলেন, চলচ্চিত্রের খসড়া নিজস্ব হতে হয়। তিনি সুজিত সরকারের সঙ্গে কাজ করেছেন বলেও আলাপচারিতায় জানান জুহি। তাঁর মতে, অপর জনের মতামত অবশ্যই শোনা উচিৎ, তবে ছায়াছবির চরিত্র নির্মাণের ধারণা নিজের মধ্যে থেকেই আসা প্রয়োজন।
‘তলোয়ার’, ‘রাজি’-র মতো থ্রিলার ছবির নির্মাতা শ্রীমতী গুলজার বলেন, চলচ্চিত্র নির্মাণ অত্যন্ত পরিতৃপ্তির বিষয়। তবে সম্পাদনার সময় তিনি ফুটেজগুলিকে অত্যন্ত বিষয়মুখী করে দেখেন। সম্পাদনার সময়ই তিনি সম্পূর্ণভাবে জিনিসগুলিকে মূল্যায়ন করেন এবং একইসঙ্গে ধ্বনি এবং সঙ্গীত যেন চিত্রের সঙ্গে সঙ্গতভাবে যায় সে বিষয়টি তিনি নজর দেন।
প্রসঙ্গত, ১৯৫২-তে ২৩টি দেশ অংশগ্রহণ করে চলচ্চিত্র উৎসবে। ২০১৯-এ সেই সংখ্যা বেড়ে হয়েছে ৭৬। এ বছর চলচ্চিত্র উৎসবে ২৬টি কাহিনীচিত্র এবং ১৫টি অ-কাহিনীচিত্র প্রদর্শিত হচ্ছে।
CG/SSS/DM
(Visitor Counter : 51
প্রধানমন্ত্রীরদপ্তর
টেক্সাসের হিউস্টনে দাউদি বোহরা সম্প্রদায়ের সদস্যদের সঙ্গে প্রধানমন্ত্রীর সাক্ষাৎ
নয়াদিল্লি, ২২ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী আজ টেক্সাসের হিউস্টনে দাউদি বোহরা সম্প্রদায়ের সদস্যদের সঙ্গে কথা বলেন।
এই সম্প্রদায়ের সদস্যরা হিউস্টনে প্রধানমন্ত্রীকে সংবর্ধনা দেন। মতবিনিময়ের সময় দাউদি বোহরা সম্প্রদায়ের সদস্যরা সায়েদনা সাহিব – এর সঙ্গে প্রধানমন্ত্রীর যোগসূত্রের কথা উল্লেখ করেন। ইন্দোরে গত বছর তাঁদের এক অনুষ্ঠানে প্রধানমন্ত্রী শ্রী মোদীর সামিল হওয়ার কথাও তাঁরা স্মরণ করেন।
মতবিনিময়ের পর, এক ট্যুইটে প্রধানমন্ত্রী বলেন, ‘দাউদি বোহরা সম্প্রদায় সারা বিশ্বে নিজেদের এক স্বতন্ত্র বৈশিষ্ট্য গড়ে তুলেছে। হিউস্টনে এই সম্প্রদায়ের কিছু সদস্যদের সঙ্গে সময় কাটানো এবং বিভিন্ন বিষয় নিয়ে কথা বলার সুযোগ আমার হয়েছে’।
CG/BD/SB
(Visitor Counter : 44
প্রধানমন্ত্রীরদপ্তর
মহারাষ্ট্রের বন্যা পরিস্থিতি নিয়ে রাজ্যের মুখ্যমন্ত্রীর সঙ্গে প্রধানমন্ত্রীর কথা
নতুনদিল্লি, ২২শে জুলাই, ২০২১
প্রধানমন্ত্রী শ্রী নরেন্দ্র মোদী মহারাষ্ট্রের মুখ্যমন্ত্রী উদ্ধব ঠাকরের সঙ্গে কথা বলেছেন এবং প্রবল বৃষ্টিপাত ও বন্যার ফলে রাজ্যের বিভিন্ন জায়গার পরিস্থিতি নিয়ে আলোচনা করেন।
এক ট্যুইট বার্তায় প্রধানমন্ত্রী বলেছেন, “মহারাষ্ট্রের মুখ্যমন্ত্রী উদ্ধব ঠাকরের সঙ্গে কথা বললাম এবং প্রবল বৃষ্টিপাত ও বন্যার ফলে রাজ্যের বিভিন্ন জায়গার পরিস্থিতি নিয়ে আলোচনা হল। পরিস্থিতি স্বাভাবিক করতে কেন্দ্রের পক্ষ থেকে সম্ভাব্য সব রকমের সহায়তা করা হবে। সকলের সুরক্ষা ও কল্যাণ কামনা করি। @OfficeofUT"
CG/CB/
(
উপ-রাষ্ট্রপতিরসচিবালয়
সর্দার প্যাটেল এমন একজন নেতা, যাঁকে আমি সর্বাধিক সম্মান ও শ্রদ্ধা করি : উপ-রাষ্ট্রপতি
নয়াদিল্লি, ৩১ অক্টোবর, ২০২০
অখন্ড ভারতের প্রাণপুরুষ সর্দার বল্লভভাই প্যাটেলের জন্মবার্ষিকীতে আজ তাঁকে গভীর শ্রদ্ধা জানিয়েছেন উপ-রাষ্ট্রপতি শ্রী এম ভেঙ্কাইয়া নাইডু। উপ-রাষ্ট্রপতি বলেছেন, সর্দার প্যাটেল হলেন সেই নেতা, যাঁকে তিনি সর্বাধিক শ্রদ্ধা ও সম্মান জ্ঞাপন করেন।
সোশ্যাল মিডিয়া ফেসবুকে আজ এক পোস্টে উপ-রাষ্ট্রপতি সর্দার প্যাটেলের অসামান্য অবদান স্মরণ করে দেশবাসীকে, বিশেষ করে তরুণ প্রজন্মকে সর্দার প্যাটেলের আদর্শ অনুসরণ করার আহ্বান জানান। আধুনিক ভারত গড়ে তুলতে তাঁর অতুলনীয় অবদানের কথাও উপ-রাষ্ট্রপতি স্মরণ করেন। অখন্ড ভারত গঠনে অবিস্মরণীয় সাফল্যের জন্য সর্দার প্যাটেলের প্রচেষ্টার প্রশংসা করে শ্রী নাইডু বলেন, এক কঠিন পরিস্থিতিতে সর্দার প্যাটেল ভারতের ভৌগোলিক অখন্ডতা ও সংহতির সুরক্ষায় তাঁর দক্ষতা, অভিজ্ঞতা, বিচক্ষণতা ও অদম্য মানসিকতার পরিচয় রেখেছিলেন। উপ-রাষ্ট্রপতি বলেন, সুচিন্তিত রণকৌশল, যথার্থ পরিকল্পনা, পারস্পরিক বোঝাপড়া, সহমত গড়ে তোলা এবং বিচক্ষণতার সঙ্গে সমস্ত পরিস্থিতির সুদক্ষ পরিচালনার মাধ্যমে সর্দার প্যাটেল সকল স্বশাসিত রাজ্যকে একত্রিত করতে সক্ষম হয়েছিলেন, যা আধুনিক ইতিহাসের এক অনন্য নজির।
অল ইন্ডিয়া সিভিল সার্ভিসেসের প্রবর্তনের কথা উল্লেখ করে উপ-রাষ্ট্রপতি বলেন, সর্দার প্যাটেলের এটি আরও একটি স্বতন্ত্র অবদানের প্রতীক। তিনি বলেন, সর্দার প্যাটেল সিভিল সার্ভিসেস ব্যবস্থা এমনভাবে পরিকল্পনা করেছিলেন, যা ভারতের এক ইস্পাত কাঠামো হয়ে উঠেছে। সুদৃঢ় ও মজবুত এই কাঠামো দেশের অখন্ডতা ও সংহতির সুরক্ষায় আরও দীর্ঘস্থায়ী হবে। সিভিল সার্ভিস আধিকারিকদের প্রশাসনের অঙ্গ হিসাবে সর্দার প্যাটেল মনে করতেন। এজন্য তিনি আশা করতেন, তাঁরা সকলেই সততা ও ন্যায় পরায়ণতার সর্বোচ্চ মান অক্ষুণ্ন রাখবেন।
সর্দার প্যাটেল লৌহ পুরুষ হিসাবে স্বীকৃতি অর্জন করেছিলেন বলে উল্লেখ করে, উপ-রাষ্ট্রপতি বলেন, তিনি যেভাবে স্বরাষ্ট্র মন্ত্রী হিসাবে দেশ ভাগের পরিস্থিতিতে অভ্যন্তরীণ স্থিতিশীলতা বজায় রাখতে সক্ষম হয়েছিলেন, তা তাঁকে লৌহ পুরুষ হিসাবে স্বীকৃতি দিয়েছিল।
সর্দার প্যাটেলের আরও কিছু মহান কীর্তি ও মহানুভবতার কথা উল্লেখ করে উপ-রাষ্ট্রপতি বলেন, মাতৃভূমির প্রতি তাঁর অনুরাগ, নেতৃত্বদানের ক্ষমতা, সরলতা, সততা, ন্যায় পরায়ণতা ও সহজ-সরল জীবনযাপন জটিল সমস্যার সমাধান তথা অনুশাসন সর্বদাই তাঁকে প্রত্যেক ভারতবাসীর কাছে অনুপ্রেরণা-দায়ক হিসাবে স্মরণীয় করে রাখবে। শ্রী নাইডু সর্দার প্যাটেলের স্বপ্ন পূরণে প্রতিটি নাগরিককে একজোট হয়ে কাজ করার আহ্বান জানান।
উপ-রাষ্ট্রপতি তাঁর গভীর আগ্রহের কথা প্রকাশ করে বলেন, “আমি চাই, দেশের প্রতিটি শিশুই যেন, সর্দার বল্লভভাই প্যাটেলের জীবন ও অবদান সম্পর্কে জানুক। একইভাবে, প্রত্যেক সরকারি চাকুরিজীবী তাঁর ভাষণগুলি পাঠ করুন এবং প্রত্যেক রাজনীতিক অবশ্যই সর্দার প্যাটেলের মহান গুণাবলীগুলিকে আত্মস্থ করার চেষ্টা করুন”।
CG/BD/SB
(Visitor Counter : 118
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৫০ কোটি ৮৬ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৪০ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৫ হাজার ৪৯৯
দেশে সুস্পষ্টভাবে করোনায় আক্রান্তের সংখ্যা ৪ লক্ষ ২ হাজার ১৮৮, যা দেশে বর্তমানে মোট আক্রান্তের ১.২৬ শতাংশ
দৈনিক-ভিত্তিতে আক্রান্তের হার ২.৫৯ শতাংশ, যা গত ১৪ দিন ৩ শতাংশের নীচে
নয়াদিল্লি, ০৯ অগাস্ট, ২০২১
ভারতে কোভিড-১৯ টিকাকরণের সংখ্যা ৫০ কোটি ৮৬ লক্ষ ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৫০ কোটি ৮৬ লক্ষ ৬৪ হাজার ৭৫৯। একইভাবে, গত ২৪ ঘণ্টায় ১৬ লক্ষ ১১ হাজার ৫৯০টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ:
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
আরও একটি উল্লেখযোগ্য অগ্রগতি হিসাবে দেশে গত ২৪ ঘণ্টায় সুস্থতার হার ৯৭.৪০ শতাংশে পৌঁছেছে। মহামারী শুরুর সময় থেকে দেশে এখনও পর্যন্ত এটাই সুস্থতার সর্বাধিক হার।
দেশে মহামারী শুরুর সময় থেকে আক্রান্ত ব্যক্তিদের মধ্যে ৩ কোটি ১১ লক্ষ ৩৯ হাজার ৪৫৭ জন আরোগ্যলাভ করেছেন। একইভাবে, গত ২৪ ঘণ্টায় করোনামুক্ত হয়েছেন ৩৯ হাজার ৬৮৬ জন।
দেশে গত ২৪ ঘণ্টায় নতুন করে আক্রান্তের সংখ্যা ৩৫ হাজার ৪৯৯। এর ফলে, গত ৪৩ দিন দৈনিক আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের কারণেই এই সাফল্য অর্জিত হয়েছে।
ভারতে সুস্পষ্টভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ২ হাজার ১৮৮, যা মোট আক্রান্তের কেবল ১.২৬ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৩ লক্ষ ৭১ হাজার ৮৭১টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৪৮ কোটি ১৭ লক্ষ ৬৭ হাজার ২৩২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৩৫ শতাংশে। একইভাবে, দৈনিক আক্রান্তের হার আজ ২.৫৯ শতাংশ। দৈনিক-ভিত্তিতে আক্রান্তের হার গত ১৪ দিন ৩ শতাংশের নীচে রয়েছে এবং গত ৬৩ দিন ৫ শতাংশের নীচে।
CG/BD/SB
(Visitor Counter : 154
কর্মী, জন-অভিযোগএবংপেনশনমন্ত্রক
কেন্দ্রীয় সরকারের পেনশনভোগীদের জন্য ডিজিটাল জীবন প্রমাণপত্র জমা দেওয়ার বিষয়ে হাওড়া জেলায় প্রচারাভিযান আগামীকাল
কলকাতা, ২৩ নভেম্বর ২০২২
পেনশন ও জন-অভিযোগ সংক্রান্ত মন্ত্রকের পেনশন ও পেনশনভোগীদের উন্নয়ন সংক্রান্ত দপ্তর কেন্দ্রীয় সরকারের পেনশনভোগীদের ডিজিটাল জীবন প্রমাণপত্র জমা দেওয়ার বিষয়ে দেশব্যাপী প্রচারাভিযান শুরু করেছে। ২০২১ সালের নভেম্বর মাসে মন্ত্রকের দায়িত্বপ্রাপ্ত মন্ত্রী ডঃ জিতেন্দ্র সিং অ্যান্ড্রয়েড মোবাইল ফোনের সাহায্যে মুখাবয়ব চিহ্নিতকরণের মাধ্যমে জীবন প্রমাণপত্র জমা দেওয়ার ব্যবস্থা চালু করেন।
বর্তমানে এই দপ্তর জীবন প্রমাণপত্র জমা দেওয়ার বিষয়টি আরও বেশি মাত্রায় জনগণের কাছে পৌঁছে দিতে দেশব্যাপী বিশেষ প্রচারাভিযান শুরু করেছে। ভারত সরকারের নথিভুক্ত সব পেনশনভোগীদের অ্যাসোসিয়েশন, পেনশন দেওয়া হয় এমন ব্যাঙ্ক, ভারত সরকারের সব মন্ত্রক ও দপ্তর এবং সিজিএইচএস স্বাস্থ্যকেন্দ্রকে এই ডিজিটাল জীবন প্রমাণপত্র প্রক্রিয়াটি নিয়ে প্রচার চালানোর কথা বলা হয়েছে।
সেই অনুযায়ী পশ্চিমবঙ্গের হাওড়া জেলায় কেন্দ্রীয় সরকারের পেনশন ও পেনশনভোগীদের উন্নয়ন সংক্রান্ত দপ্তরের আধিকারিকরা এক বিশেষ শিবিরের আয়োজন করছেন। হাওড়া জেলায় আগামীকাল, ২৪ নভেম্বর, ৯ নং জি টি রোড -এ অবস্থিত স্টেট ব্যাঙ্ক অফ ইন্ডিয়া-র হাওড়া শাখায় এই শিবির আয়োজিত হবে। পেনশনভোগীরা এই কেন্দ্রে গিয়ে ডিজিটাল মাধ্যমে তাঁদের জীবন প্রমাণপত্র জমা দিতে পারেন। প্রথমবার জমা দেওয়ার জন্য আধার নম্বর, মোবাইল নম্বর, পিপিও নম্বর ও ব্যাঙ্কের অ্যাকাউন্ট নম্বর প্রয়োজন হবে।
উল্লেখ্য, এর আগে ব্যক্তিগতভাবে ব্যাঙ্কে গিয়ে জীবন প্রমাণপত্র জমা দিতে হত। বর্ষীয়ান পেনশনভোগীদের ব্যাঙ্কের বাইরে দীর্ঘ লাইনে ঘন্টার পর ঘন্টা অপেক্ষা করতে হত। বর্তমানে তাঁদের সুবিধার্থে আনা এই ব্যবস্থার মাধ্যমে ঘরে বসে একটি বোতামে ক্লিক করেই তাঁরা তাঁদের জীবন প্রমাণপত্র জমা দিতে পারছেন। রাজ্য সরকারের কর্মীদের জন্যও ট্রেজারি অফিস থেকে এই সুবিধা পাওয়া যাচ্ছে।
(PG/PM/DM
স্বরাষ্ট্র মন্ত্রক
মোদী সরকার তন্তুবায় সমাজের সার্বিক উন্নয়নে অঙ্গীকারবদ্ধ : শ্রী অমিত শাহ
২০১৪ থেকে প্রথমবার কঠোর পরিশ্রমী তন্তুবায়ীদের প্রকৃত দক্ষতার যোগ্য মর্যাদা দেওয়া হচ্ছে : স্বরাষ্ট্র মন্ত্রী
প্রধানমন্ত্রী মোদীর ‘ভোকাল ফর লোকাল’ মন্ত্র হস্তশিল্প ক্ষেত্রের মনোবল বাড়াবে : শ্রী শাহ
নয়াদিল্লি, ০৭ অগাস্ট, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ বলেছেন, “মোদী সরকার আমাদের তন্তুবায় সমাজের সার্বিক কল্যাণে অঙ্গীকারবদ্ধ”। এক গুচ্ছ ট্যুইটে শ্রী শাহ বলেছেন, “২০১৪ থেকে প্রথমবার আমাদের কঠোর পরিশ্রমী তন্তুবায়ীদের প্রকৃত দক্ষতার ওপর নজর দেওয়া হয়েছে এবং তাঁদের প্রাপ্য সম্মান দেওয়া হচ্ছে। তন্তুবায় মানুষের আরও কল্যাণে প্রধানমন্ত্রী শ্রী নরেন্দ্র মোদী ২০১৫ সালের ৭ই অগাস্ট দিনটিকে জাতীয় তন্তুবায় দিবস হিসাবে ঘোষণা করেছিলেন। উদ্দেশ্য ছিল ভারতের উন্নয়নে মূলস্রোতে তাঁদেরকেও সামিল করা।
কেন্দ্রীয় স্বরাষ্ট্র মন্ত্রী জোর দিয়ে বলেছেন, “প্রধানমন্ত্রী শ্রী মোদীর ‘ভোকাল ফর লোকাল’ মন্ত্র হস্তশিল্প ক্ষেত্রের নৈতিক মনোবল বাড়াতে নিশ্চিতভাবে সাহায্য করবে। আসুন, আমরা প্রধানমন্ত্রী শ্রী মোদীর আত্মনির্ভর ভারতের স্বপ্ন বাস্তবায়নে ‘ভোকাল ফর হ্যান্ড মেড’ ক্ষেত্রের প্রতি সবরকম সহায়তায় শপথ নিই”।
(CG/BD/SB
অর্থমন্ত্রক
কেন্দ্রীয় অর্থমন্ত্রী শ্রীমতি নির্মলা সীতারামন শ্রীনগরে ১৬৫ কোটি টাকা ব্যয়ে নির্মিত বিভিন্ন প্রকল্পের উদ্বোধন করেছেন, এর মধ্যে রয়েছে ঝিলম ও তাউই নদীর বন্যা প্রতিরোধ প্রকল্পও
নতুন দিল্লি, ২২ নভেম্বর, ২০২১
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারামন আজ জম্মু-কাশ্মীরে স্বাস্থ্য, শিক্ষা এবং শহরের পরিকাঠামোগত ও দুর্যোগ ব্যবস্থাপনা সংক্রান্ত বিভিন্ন প্রকল্পের উদ্বোধন করেছেন। যার আনুমানিক ব্যয় ১৩০.৪৯ কোটি টাকা। এর পাশাপাশি তিনি কাশ্মীরের বুদগামে জরুরী অপারেশন সেন্টার এবং কন্ট্রোল ভবনের ভিত্তিপ্রস্তর স্থাপন করেছেন। তাঁর জম্বু কাশ্মীর সফরের সময় ৩৪.৮৮ কোটি টাকা ব্যয়ে নির্মিত ঝিলাম এবং তাওয়াই বন্যা প্রতিরোধ প্রকল্পের উদ্বোধন করেন।
এই প্রকল্পের জন্য বিশ্ব ব্যাংক ২৫০ মিলিয়ন ডলার আর্থিক সাহায্য দিয়েছে। ২০১৪ সালে প্রবল বন্যার পর এই প্রকল্পের কাজ শুরু হয়েছিল। সেই বন্যায় অনন্তনাগ, শ্রীনগর এবং আশপাশের জেলার বিস্তীর্ণ অঞ্চল প্লাবিত হয়ে পড়ে। ঘরবাড়ি, রাস্তাঘাট ও সেতুর প্রভূত ক্ষতি হয়। পরবর্তীকালে প্রধানমন্ত্রী জম্মু-কাশ্মীরের জন্য আর্থিক প্যাকেজের কথা ঘোষণা করেন। ওই প্যাকেজে এই প্রকল্প গুলি অন্তর্ভুক্ত করা হয়।
করোনা জনিত অতিমারি পরিস্থিতিতে কন্টিনজেন্টসি এমারজেন্সি রেসপন্স কম্পোনেন্ট বা সিইআরসি প্রকল্পে জম্মু-কাশ্মীরের জন্য ২৯০ কোটি টাকার চিকিৎসা সরঞ্জাম এবং ৭৫ কোটি টাকা ব্যয়ে ৩০ টি অক্সিজেন জেনারেটিং প্লান্ট স্থাপন করা হয়েছে।
এছাড়াও ওই কেন্দ্রশাসিত অঞ্চলের শিল্পী ও কারিগরদের জন্য ক্লাস্টার গড়ে তোলা হয়েছে। এতে কর্মসংস্থানের সুযোগ সৃষ্টি হয়েছে।
এই প্রকল্পের একটি সবচেয়ে বড় প্রাপ্তি হচ্ছে ইউনেস্কোর ওয়ার্ল্ড ক্রিয়েটিভ সিটিজ নেটওয়ার্কে শ্রীনগরকে অন্তর্ভুক্ত করা। ইউনেস্কোর এই ক্রিয়েটিভ সিটিজ নেটওয়ার্কে অন্তর্ভুক্তির ফলে সারা বিশ্বের ৪৯ টি শহরের মধ্যে শ্রীনগর অন্যতম একটি শহর হয়ে উঠতে পেরেছে। যেজন্য ভারতবাসী গর্ব অনুভব করে।
CG/ SB
(Visitor Counter : 118
প্রধানমন্ত্রীরদপ্তর
করোনা ভাইরাসের সংক্রমণ মোকাবিলার বিষয়ে প্রধানমন্ত্রীর দপ্তরের পর্যালোচনা
নয়াদিল্লি, ৪ মার্চ, ২০২০
প্রধানমন্ত্রীর প্রধান সচিব শ্রী পি কে মিশ্র আজ করোনা ভাইরাসের সংক্রমণ মোকাবিলার বিষয়ে একটি আন্তঃমন্ত্রক বৈঠকে পৌরোহিত্য করেন। প্রথম বৈঠকটি ২৫শে জানুয়ারি অনুষ্ঠিত হয়েছিল। আজকের বৈঠকে সর্বশেষ পরিস্থিতির পর্যালোচনা করা হয়। এই বৈঠকে ক্যাবিনেট সচিব, পররাষ্ট্র সচিব, স্বাস্থ্য, অসামরিক বিমান পরিবহণ, তথ্য ও সম্প্রচার, জাহাজ চলাচল ও পর্যটন দপ্তরের আধিকারিকরা ছাড়াও বিমানবন্দর কর্তৃপক্ষের চেয়ারম্যান, সীমান্ত ব্যবস্থাপনার সচিব সহ স্বরাষ্ট্র মন্ত্রক, সেনাবাহিনী, জাতীয় বিপর্যয় ব্যবস্থাপনা কর্তৃপক্ষ, নীতি আয়োগ এবং প্রধানমন্ত্রীর দপ্তরের পদস্থ আধিকারিকরা উপস্থিত ছিলেন।
এই ভাইরাসের সংক্রমণের কেন্দ্রস্থলের কাছাকাছি হওয়া সত্ত্বেও ভারতের মতো বিপুল জনসংখ্যার দেশে তা প্রতিহত করার জন্য যে পদক্ষেপ নেওয়া হয়েছে সকলে তার প্রশংসা করেছেন। একইসঙ্গে, রাজ্যগুলির সাথে সরকারি স্তরে যেসব পদক্ষেপ গ্রহণ করা হয়েছে তা আরও প্রসারিত করার ওপর গুরুত্ব দেওয়া হয়েছে।
বৈঠকে বিভিন্ন বিষয়ে বিস্তারিত পর্যালোচনা হয়েছে। গতকাল থেকে যে দুটি গুরুত্বপূর্ণ বিষয়ে পরিবর্তন আনা হয়েছে তার মধ্যে একটি হল সমস্ত আন্তর্জাতিক বিমানবন্দর এবং সমুদ্র বন্দরে সকলকে থার্মাল ইমেজরি ব্যবস্থার মাধ্যমে পরীক্ষা করা হচ্ছে এবং বিদেশ থেকে আসা প্রত্যেক পর্যটককে একটি ফর্ম পূরণ করা বাধ্যতামূলক করা হয়েছে। ঐ ফর্মে তিনি বিদেশে কোথায় কোথায় গিয়েছিলেন তা উল্লেখ করতে হবে। আমাদের স্থল বন্দরগুলির সুসংহত চেকপোস্টে পরীক্ষা করার জন্য যাবতীয় পন্থাপদ্ধতি সঠিকভাবে মেনে চলার জন্য সংশ্লিষ্ট রাজ্য সরকার এবং জেলা প্রশাসনের সঙ্গে স্বরাষ্ট্র মন্ত্রক সমন্বয় বজায় রেখে চলেছে। ব্যুরো অফ ইমিগ্রেশন এবং স্বরাষ্ট্র মন্ত্রককে ন্যাশনাল ইনফরমেটিক্স সেন্টার প্রয়োজনীয় তথ্য সরবরাহ করবে।
বৈঠকে আরও সিদ্ধান্ত নেওয়া হয়েছে, রাজ্য সরকারের সহযোগিতায় দেশের বিভিন্ন অংশে এবং জেলাস্তরে যথাযথ স্বাস্থ্য পরীক্ষা কেন্দ্র, আইসোলেশন ও কোয়ার্যান্টাইনের ব্যবস্থা দ্রুত করা হবে। স্বরাষ্ট্র মন্ত্রক, প্রতিরক্ষা মন্ত্রক, রেল মন্ত্রক এবং শ্রম দপ্তর এ ব্যাপারে স্বাস্থ্য মন্ত্রককে তাদের পরিকাঠামো ও হাসপাতালের সুবিধা দিয়ে সহায়তা করবে।
সময়ে সময়ে সাধারণ মানুষের কাছে তথ্য পৌঁছে দেওয়ার লক্ষ্যে এবং কি করা উচিৎ ও করা উচিৎ নয় সে সম্পর্কে সচেতন করার জন্য তথ্য ও সম্প্রচার মন্ত্রককে স্বাস্থ্য মন্ত্রক, মানবসম্পদ উন্নয়ন মন্ত্রক এবং এনডিএমএ-এর সঙ্গে ঘনিষ্ঠ যোগাযোগ রেখে কাজ করতে বলা হয়ছে। সাধারণ মানুষের কাছে সর্বশেষ তথ্য পৌঁছে দেওয়ার জন্য স্বাস্থ্য মন্ত্রক রোজ বিবৃতি প্রকাশ করবে। রোগের ভৌগোলিক অবস্থান জানার জন্য এবং স্বাস্থ্য সংক্রান্ত সুযোগ-সুবিধা পাওয়ার লক্ষ্যে স্বাস্থ্য মন্ত্রক জিআইএস ম্যাপিং ব্যবস্থা চালু করা ও এনডিএমএ সহ অন্যান্য সরকারি দপ্তরের সঙ্গে সমন্বয়সাধন করছে। ২৩ জানুয়ারি থেকে শুরু হওয়া স্বাস্থ্য মন্ত্রকের ২৪ ঘন্টার হেল্পলাইনে এখনও পর্যন্ত ৬ হাজারটি ফোন এসেছে বলে জানানো হয়।
ভাইরাস প্রতিরোধে স্থানীয় প্রশাসন ও জনগণের অংশগ্রহণের ওপর জোর দেওয়া হয়েছে। বেসরকারি সংস্থাগুলির ব্যাপক অংশগ্রহণের বিষয়টিও ভাবা হয়েছে।
বড় জনসমাগম এড়াতে জনস্বাস্থ্য বিশেষজ্ঞরা যে পরামর্শ দিয়েছেন, তার পরিপ্রেক্ষিতে দেশে কোন সম্মেলন বা আন্তর্জাতিক বৈঠক আয়োজনের আগে স্বাস্থ্য মন্ত্রকের পরামর্শ নেওয়া জরুরি বলে বৈঠকে মত প্রকাশ করা হয়েছে।
উল্লেখ করা যেতে পারে, আজ প্রধানমন্ত্রী একটি ট্যুইটে জানিয়েছেন, “বিশ্ব জুড়ে বিশেষজ্ঞরা কোভিড-১৯ নোভেল করোনা ভাইরাসের সংক্রমণ প্রতিরোধ করতে বড় জমায়েত নিষেধ করায় আমি এ বছর কোন হোলি মিলন অনুষ্ঠানে অংশগ্রহণ করবো না বলে স্থির করেছি।”
SDG/CB/DM
(Visitor Counter : 75
প্রধানমন্ত্রীরদপ্তর
রাজস্থান দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ৩০শে মার্চ, ২০২১
প্রধানমন্ত্রী শ্রী নরেন্দ্র মোদী রাজস্থান দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ রাজস্থান তার সমৃদ্ধ সংস্কৃতি ও মহান পরম্পরার জন্য বিখ্যাত। রাজ্যের সব ভাইবোনেদের রাজস্থান দিবসে অনেক অনেক শুভেচ্ছা জানাই।“
সারওরসায়নমন্ত্রক
সরকার রেমডেসিভির-এর কেন্দ্রীয় বরাদ্দ বন্ধ করার সিদ্ধান্ত নিয়েছে
নতুন দিল্লি, ২৯ মে, ২০২১
কেন্দ্রীয় সার ও রসায়ন প্রতিমন্ত্রী শ্রী মনসুখ মান্ডভিয়া জানিয়েছেন যে, প্রধানমন্ত্রী শ্রী নরেন্দ্র মোদীর নেতৃত্বে দেশে রেমডেসিভির উৎপাদন বৃদ্ধি পেয়েছে। গত ১১ এপ্রিল দেশে যেখানে প্রতিদিন ৩৩ হাজার ভায়াল রেমডেসিভির উৎপাদন হত, তা এখন ১০ গুণ বৃদ্ধি পেয়ে প্রতিদিন ৩ লক্ষ ৫০ হাজার ভায়াল উৎপাদন হচ্ছে।
মন্ত্রী আরও জানান, সরকার এক মাসের মধ্যে রেমডেসিভির উৎপাদন কেন্দ্রের সংখ্যা ২০ থেকে বাড়িয়ে ৬০ করেছে। দেশে এখন চাহিদার তুলনায় সরবরাহের চেয়েও বেশি পর্যাপ্ত পরিমাণে রেমডেসিভির রয়েছে।
শ্রী মান্ডভিয়া জানিয়েছেন, সরকার এখন রাজ্যগুলিকে রেমডেসিভির-এর কেন্দ্রীয় বরাদ্দ বন্ধ করার সিদ্ধান্ত নিয়েছে। তিনি জানান, ন্যাশনাল ফার্মাসিউটিক্যাল প্রাইসিং এজেন্সি এবং সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন -কে দেশে রেমডেসিভির পাওয়ার বিষয়ে প্রতিনিয়ত নজরদারি চালানোর নির্দেশ দেওয়া হয়েছে।
তিনি আরও বলেন, ভারত সরকার জরুরি প্রয়োজনে কৌশলগত মজুত হিসেবে রক্ষণাবেক্ষণের জন্য রেমডেসিভির ৫০ লক্ষ ভায়াল সংগ্রহের সিদ্ধান্ত নিয়েছে।
CG/SS/AS
(Visitor Counter : 157
হকশেল অমসুং য়াইফ-য়ুম্বাল মন্ত্রালয়
হকশেল অমসুং য়াইফ-য়ুম্বাল মন্ত্রালয়গী দাইরেক্তোরেত জেনরেল ওফ হেল্থ সর্বিসেসনা অঙ্গদান মাহোতসবকী শরুক অমা ওইনা অমসুং জুলাইগী ওর্গান দোনেশন থাগী মনুংদা নেস্নেল ওর্গান অমসুং তিশু ত্রান্সপ্লান্ত ওর্গনাইজেশনগী মতাংদা নেস্নেল ৱেবিনার অমা শিনখ্রে
কিদনী লাইনাশিং ঙাকথোকপা, ব্রেন স্তেম দীথ দিক্লেরেশন, দীসীজদ দোনর মেনেজমেন্ত, লিভর লাইনাশিং ঙাকথোকপা, ওর্গান অমসুং তিশু দোনেশনগী লিগেল এসপেক্তশিং, মিৎকী দোনেশন অমসুং কোর্নিয়েল ত্রান্সপ্লান্তকী মতাংদা অকন্নবা মিৎয়েং থমদুনা য়াম্না নুংঙাইবা অমসুং পুক্নিং থৌগৎনিংঙাই ওইবা সেসন তরুক ৱেবিনার অসিগী শরুক অমা ওইনা পাংথোকখি
হেল্থ সর্বিসেসকী দাইরেক্তর জেনরেল, দা. অতুল গোএলনা ময়াই তাংবল লৌদুনা নেস্নেল ওর্গান অমসুং তিশু ত্রান্সপ্লান্ত ওর্গনাইজেশনগী মতাংদা নেস্নেল ৱেবিনার অমা পাংথোকখি
নেস্নেল ওর্গান অমসুং তিশু ত্রান্সপ্লান্ত ওর্গনাইজেশন না ভারত সরকারগী হকশেল অমসুং য়াইফ-য়ুম্বাল মন্ত্রালয়গী দাইরেক্তোরেত জেনরেল ওফ হেল্থ সর্বিসেসকা খুৎশম্নদুনা ওর্গান অমসুং তিশু দোনেশনগী মতাংদা নেস্নেল ৱেবিনার অমা শিন্দুনা অঙ্গদান মাহোতসব কেমপেনগী মনুংদা ওর্গান অমসুং তিশু দোনেশন প্রোমোত তৌবদা লৌরিবা খোংফম হোংদ্রবা অচেৎপা ফিরেপ অদুবু উৎখি। ২০২৩গী জুলাই ২২দা পাংথোকখিবা ৱেবিনার অদুনা লৈবাক শিনবা থুংনা পার্তিসিপেন্তশিংদগী রেসপোন্স কয়া অমা লাক্তুনা, জুলাইগী ওর্গান দোনেশন থাগী মনুংদা য়াম্না মরু ওইবা মাইলস্তোন অমা ওইখি।
হেল্থ সর্বিসেসকী দাইরেক্তর জেনরেল, দা. অতুল গোএলনা ময়াই তাংবল লৌদুনা পাংথোকপা থৌরম অদুনা ওর্গান ত্রান্সপ্লান্তেশনগী লমদা মমিং লৈরবা এক্সপর্তশিংদগী মমল য়াম্লবা মহৈ অমদি লৌশিংশিং খোমজিন্নবা মেদিকেল প্রোফেস্নেলশিং, মহৈরোইশিং, অমসুং অতোপ্পা স্তেকহোল্দরশিংগীদমক্তা ৱাখল-লৌশিং থোক্নিংঙাই ওইবা প্লেতফোর্ম অমা ওইনা মথৌ তৌখি।
ৱেবিনার অসিদা য়াম্না নুংঙাইবা অমসুং পুক্নিং থৌগৎনিংঙাই ওইবা ওইবা সেসন তরুক, অমমম্না ওর্গান অমসুং তিশু দোনেশনগী মরু ওইবা হিরম কয়া অমা য়াওবা, অরুক য়ারিবশিং অদুগী মরক্তা এৱেয়রনেস অমসুং অন্দরস্তেন্দিং লৈহল্লগনি। সেসনশিং অদুনা কিদনী লাইনাশিং ঙাকথোকপা, ব্রেন স্তেম দীথ দিক্লেরেশন, দীসীজদ দোনর মেনেজমেন্ত, লিভর লাইনাশিং ঙাকথোকপা, ওর্গান অমসুং তিশু দোনেশনগী লিগেল এসপেক্তশিং, মিৎকী দোনেশন অমসুং কোর্নিয়েল ত্রান্সপ্লান্তকী মতাংদা অকন্নবা মিৎয়েং থমদুনা য়াম্না নুংঙাইবা অমসুং পুক্নিং থৌগৎনিংঙাই ওইবা সেসন তরুক ৱেবিনার অসিগী শরুক অমা ওইনা পাংথোকখি।
সেসন অসিদা এ.আই.আই.এম.এস.তা নেফ্রোলোজী দিপার্তমেন্তকী প্রোফেসর অমসুং হেদ, দা. সঞ্জয় আগরৱাল, ফোর্তিস হোসপিতালগী ন্যুরোসর্জরীগী একজিক্যুতিব দাইরেক্তর, দা. সন্দীপ বৈশ্যা, প্রিভেন্সন ওফ লিভর দিজীজ, ফো্রতিস হোসপিতালগী কন্সলতেন্ত – ইন্তেনসিবিস্ত, দা. রাহুল পন্দিত, সেথ জি.এস. মেদিকেল কোলেজ অমসুং কে.ই.এম. হোসপিতালগী গ্যাসত্রোএন্তরোলোজীগী প্রোফেসর অমসুং হেদ, দা. আকাশ শুক্লা, এন.ও.তি.তি.ও.গী দাইরেক্তর, দা. অনিল কুমার, এ.আই.আই.এম.এস.কী ওপথালমোলোজীগী প্রোফেসর, দা. রাধিকা তন্দন। ওর্গান অমসুং তিশু দোনেশনগী মতাংদা পাংথোকপা নেস্নেল ৱেবিনার অদুদা মেদিকেল অমসুং পেরামেদিকেল প্রোফেস্নেলশিং, মহৈরোইশিং, অমসুং আর.ও.তি.তি.ও.শিং/এস.ও.তি.তি.ও.শিং কয়া অমদগী স্তেকহোল্দরশিং, হোসপিতালশিং, অমসুং লৈবাক শিন-থুংনদগী মেদিকেল ইনস্তিত্যুশনশিংনা ভর্চুৱল ওইবা মওংদা য়াম্না থৱাই য়াওনা শরুক য়াবা থেংনখি।
রেকোর্দ তৌরবা ৱেবিনার অদু হৌজিক্তি য়েংনবগীদমক্তা হকশেল অমসুং য়াইফ-বুম্বাল মন্ত্রালয়গী ওফিসিয়েল য়ুত্যুব চেনেনলদা মখাগী লিঙ্ক https://youtube.com/live/OB7l14IM5ts?feature=shareঅসিদা ফংবীরগনি।